**KLIJENT: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predmet: O B A V J E Š T E NJ E**

Ministarstvo finasija donijelo je **Pravilnik o izmjeni i dopunama pravilnika o utvrđivanju proizvoda i usluga koji se oporezuju po sniženoj stopi pdv.**

U Pravilniku o utvrđivanju proizvoda i usluga koji se oporezuju po sniženoj stopi PDV ("Službeni list RCG", br. 81/05, 2/06 i 10/06 i "Službeni list CG", br. 6/08, 46/08, 11/09, 62/15, 69/15, 21/16, 32/16, 37/16, 58/16, 65/16, 43/19, 51/19, 71/21, 93/21, 143/21, 7/22, 17/22, 31/22, 103/22, 137/22 i 7/23) u članu 2 stav 4 definisano da se pod brašnom smatra i brašno od ječma:

Brašnom iz stava 1 tačka 2 ovog člana, smatra se brašno od pšenice, napolice, raži, kukuruza, **ječma**, ovsa i heljde, uključujući bezglutensko brašno.

Posle stava 6 u istom članu bliže je definisan pojam “svježi bijeli mladi i stari sir”:

*“Svježim bijelim mladim i starim sirom iz stava 6 ovog člana smatra se proizvod dobijen preradom sirovog mlijeka uz upotrebu sirila životinjskog porijekla i soli, bez upotrebe drugih dodataka, koji treba da bude:*

*- slojevito slagan, pravilnog četvrtastog ili kružnog oblika, bez deformacija i oštećenja, debljine sloja od 1,5cm do 3cm, u presjeku zatvoren, čvrst i da u dubini nema homogenu masu, a da se prilikom rezanja može lomiti,*

*- bijele do bijeložute boje, srednje čvrstine i ujednačene konzistencije,*

*- upakovan u odgovarajuće posude i čuva se isključivo u salamuri.”*

U članu 9a izvršena je sledeća izmjena:

Član 9a

Bezalkoholnim negaziranim pićem, u smislu ~~ovog pravilnika~~ **24a stav 1 tačka 6c** Zakona, smatraju se pića koja se služe u restoranima i catering objektima u skladu sa zakonom kojim se uređuje ugostiteljstvo, i to:

1) osvježavajuće bezalkoholno piće;

2) osvježavajuće bezalkoholno piće sa voćnim sokom;

3) voda sa aromom;

4) sirup za osvježavajuće bezalkoholno piće;

5) prašak za osvježavajuće bezalkoholno piće;

6) tableta za osvježavajuće bezalkoholno piće;

7) osvježavajuće bezalkoholno piće sa mineralnim solima;

8) ledeni čaj.

Poslije člana 9a dodaje se novi član koji glasi:

*Član 9b*

*Vodom za piće, u smislu člana 24a stav 1 tačka 7 Zakona, smatra se voda koja se isporučuje vodovodnom mrežom.*

Poslije člana 10b dodaje se sedam novih članovima (preciziranje pojmova u vezi sa članom 24a)koji glase:

Član 10c

Dnevnom i periodičnom štampom, u smislu člana 24a stav 1 tačka 8 Zakona, smatraju se dnevni i nedeljni štampani mediji, u pisanom i elektronskom obliku, kao i internetske publikacije.

Član 10č

Uslugom javnog prevoza putnika i njihovog prtljaga, u smislu člana 24a stav 1 tačka 9 Zakona, smatra se prevoz putnika i njihovog prtljaga u gradskom, prigradskom, međugradskom i među narodnom prevozu, osim prevoza za koji je u skladu sa Zakonom propisano poresko oslobođenje.

Član 10ć

Uslugom javne higijene, u smislu člana 24a stav 1 tačka 10 Zakona, smatra se odvođenje komunalnih otpadnih voda, čišćenje snijega, čišćenje i pranje gradskih ulica i ulica u naseljima, transport, prerada i odlaganje ili drugi postupci zbrinjavanja komunalnog otpada, u skladu sa zakonom kojim se uređuju komunalne djelatnosti.

Član 10d

Pogrebnim uslugama i proizvodima, u smislu člana 24a stav 1 tačka 11 Zakona, smatraju se:

- usluge sahranjivanja ili kremiranja, prodaja grobnih mjesta i izdavanje grobova u zakup, uključujući uređivanje i održavanje groblja i objekata koji se nalaze u okviru groblja (mrtvačnica, kapela i krematorijum), u skladu sa zakonom kojim se uređuju komunalne djelatnosti, i

- proizvodi povezani sa pogrebnim uslugama, i to: kovčezi, sarkofazi, uključujući uloške za sahrane i prevoz, ume, sanduci za kosti, simboli za sahranu isključivo za kovčeg i za sarkofag, tekstil za kovčeg i za sarkofag, prekrivači, vreće za sahranu za pokojnika, žalbene knjige, pogrebna floristika (sa žalbenim trakama, aranžirani vijenci, buketi i ikebane) i pogrebni aranžmani svijeća.

Član 10dž

Peletom za grijanje, u smislu člana 24a stav 1 tačka 17 Zakona, smatraju se proizvodi koji su dobijeni sakupljanjem strugotine, piljevine, iverja i drugih ostataka, odnosno otpadaka od drvne biomase, direktno pod pritiskom ili dodavanjem vezivnog sredstva.

Član 10đ

Pelenama za bebe, u smislu člana 24a stav 1 tačka 19 Zakona, smatraju se proizvodi tarifne oznake: 9619 00 30 20, 9619 00 50 10, 9619 00 81 10.

Član 10e

Solarnim panelima (pločama), u smislu člana 24a stav 1 tačka 20 Zakona, smatraju se fotonaponske ćelije sastavljene u modele ili ploče koji se sastoje od okvira šupljih profola izgrađenih od aluminijuma sa zaštitnim kaljenim staklom sa prednje strane, a koji sadrži raspoređene fotosnopske ćelije, i taj panel treba da je opremljen termalnim priključkom i razvodnom kutijom fotosnopskih modula (tarifna oznaka: 8541 43 00).

Pravilnik u prilogu.

Ovaj Pravilnik objavljena je u "Službenom listu Crne Gore" br. 45/2023 od 26.04.2023. godine, a stupaju na snagu osmog dana od dana objavljivanja.